open-index/open-wikipedia-markdown huggingface dataset:
জিম মরিসন

**জেমস ডগলাস মরিসন** (৮ ডিসেম্বর, ১৯৪৩ – ৩ জুলাই, ১৯৭১) একজন আমেরিকান সংগীতশিল্পী, গীতিকার, লেখক, চলচ্চিত্র পরিচালক এবং কবি। তিনি অধিক পরিচিত ছিলেন আমেরিকান রক ব্যান্ড দি ডোরস এর প্রধান গায়ক ও গীতিকার হিসেবে। তাকে রক সঙ্গীতের অন্যতম অগ্রদূত হিসেবে গণ্য করা হয়। তিনি বেশকিছু কবিতার ব ই রচনা করেন এবং একটি তথ্যচিত্র, একটি স্বল্পদৈর্ঘ চলচ্চিত্র ও তিনটি মিউজিক ভিডিওর নির্মাতা। মরিসন ২৭ বছর বয়সে প্যারিসে মৃত্যুবরণ করেন।

## তথ্যসূত্র

## বহিঃসংযোগ

*
*
*
*Earliest film of Jim Morrison
*A lost painting collaboration with Jim Morrison intended for his ''An American Prayer'' album
*George Washington High School Alumni Association, Alexandria, Va., Morrison page 
*" The Doors Guide": A collection of researched articles, including information on Morrison's brown leather pants the Hard Rock Cafe currently have on display in Hollywood.
*Loved By Iggy Pop, Hated By Jim Morrison: The Life and Times of Danny Fields. The man "Who turned Jim Morrison into a sex symbol". 

বিষয়শ্রেণী:মার্কিন সঙ্গীতশিল্পী
বিষয়শ্রেণী:১৯৪৩-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:ফ্লোরিডার গীতরচয়িতা
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন কবি
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:ফ্রান্সে মার্কিন প্রবাসী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ কবি
বিষয়শ্রেণী:মার্কিন রক কণ্ঠশিল্পী
বিষয়শ্রেণী:সাইকেডেলিক রক সঙ্গীতজ্ঞ
বিষয়শ্রেণী:মার্কিন রক গীতিকার
বিষয়শ্রেণী:মরণোত্তর ক্ষমাপ্রাপ্ত ব্যক্তি
আর্নেস্ট ওয়াল্টন

থাম্ব|ডান|আর্নেস্ট ওয়াল্টন
**আর্নেস্ট টমাস সিন্টন ওয়াল্টন** (অক্টোবর ৬, ১৯০৩ - জুন ২৫, ১৯৯৫) একজন আইরিশ পদার্থবিজ্ঞানী। তিনি ১৯৫১ খ্রিষ্টাব্দে জন ডগলাস কক্‌ক্রফ্‌টের সাথে যৌথভাবে পদার্থবিজ্ঞানে নোবেল পুরস্কার লাভ করেন। ওয়াল্টন পদার্থবিজ্ঞানে নোবেল পুরস্কার প্রাপ্ত একমাত্র আইরিশ। তার নোবেল পুরস্কার প্রাপ্তির কারণ ছিল, "*কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণা*"।

ওয়াল্টনের জন্ম আয়ারল্যান্ডের কান্ট্রি ওয়াটারফোর্ডের ডাংগারভানে। তাদের বাড়ির নাম এপওয়ার্থ কটেজ যা অ্যাবিসাইডের স্ট্রান্ডসাইড সাউথে অবস্থিত। তার বাবা রেভারেন্ড জন ওয়াল্টন (১৮৭৪ - ১৯৩৬) একজন মেথডিস্ট মন্ত্রী ছিলেন। তার মা'র নাম আনা সিন্টন (১৮৭৪ - ১৯০৬)।

## গবেষণা কর্ম
জন ডগলাস কক্‌ক্রফ্‌ট এবং আর্নেস্ট ওয়াল্টনই সর্বপ্রথম পরমাণুর কেন্দ্রীনের বিস্তৃত গঠন ব্যাখ্যা করেন। ১৯২০ এবং ১৯৩০-এর দশকে তারা লর্ড রাদারফোর্ডের সাথে কেমব্রিজে অবস্থিত ক্যাভেন্ডিশ গবেষণাগারে বেশ কিছু পরীক্ষা চালান। তারা এমন একটি ত্বরক যন্ত্র নির্মাণ করেন যার দ্বারা বিভিন্ন মৌলের পরমাণুর কেন্দ্রীনে দ্রুতগামী প্রোটন নিক্ষেপ করা সম্ভব হয়। নিক্ষেপের রুপান্তরগত ফলাফলগুলো তারা পর্যবেক্ষণ করেন। সেই সময় ক্যাভেন্ডিশ গবেষণাগারে পৃথিবী বিখ্যাত অনেক বিজ্ঞানী ও প্রকৌশলীর সমাবেশ ঘটেছিল। এদের মধ্যে আরও রয়েছেন জেমস চ্যাডউইক এবং জর্জ গ্যামো।

## বহিঃসংযোগ
* আর্নেস্ট টি এস ওয়াল্টনের জীবনী 
* আল্‌সস ডিজিটাল লাইব্রেরি ফর নিউক্লিয়ার ইস্যুস থেকে প্রাপ্ত আর্নেস্ট ওয়াল্টনের উল্লেখযোগ্য রচনাবলী

বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:আয়ারল্যান্ডীয় পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:নোবেল বিজয়ী আয়ারল্যান্ডীয়
বিষয়শ্রেণী:১৯০৩-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর পদার্থবিজ্ঞানী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
ফেলিক্স ব্লখ

**ফেলিক্স ব্লখ** সুইজ পদার্থবিজ্ঞানী যদিও তার কর্মজীবন কেটেছে মূলত মার্কিন যুক্তরাষ্ট্রে। ১৯৫২ সালে তিনি বিজ্ঞানী এডওয়ার্ড মিল্‌স পারসেলের সাথে যৌথভাবে পদার্থবিজ্ঞানে নোবেল পুরস্কার লাভ করেন। "*নিউক্লিয় চৌম্বক ক্ষেত্রে সূক্ষ্ণ পরিমাপের জন্য নতুন পদ্ধতি উদ্ভাবন এবং এর সাথে সংশ্লিষ্ট অন্যান্য আবিষ্কার*" ছিল তাদের গবেষণার মূল বিষয় যেজন তারা এই পুরস্কার লাভ করেন।

## জীবনী
ব্লখ জুরিখে জন্মগ্রহণ করেন।

## তথ্যসূত্র

* *ফিজিক্স টুডে* ১৯৮৪, **37**(3), pp.&nbsp;115–116.
* *ন্যাচার* ১৯৫২, **170**, pp.&nbsp;911–912.
* *ন্যাচার* ১৯৫৪, **174**, pp.&nbsp;774–775.
* *ম্যাকগ্র-হিল মডার্ন মেন অফ সাইন্স,* ম্যাকগ্র-হিল, ১৯৬৬, **খণ্ড ১,** pp.&nbsp;45–46.
* *ন্যাশনাল সাউক্লোপিডিয়া অফ আমেরিকান বায়োগ্রাফি,* James T. White & Co., 1921-1984, **vol. I**, pp.&nbsp;310–312.

## বহিঃসংযোগ
* নোবেল পুরস্কারের ওয়েবসাইটে জীবনী
* স্ট্যানফোর্ড বিশ্ববিদ্যালয়ের ওয়েবসাইটে ফেলিক্স ব্লখ

বিষয়শ্রেণী:১৯০৫-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:সুইজারল্যান্ডীয় পদার্থবিজ্ঞানী
বিষয়শ্রেণী:সার্ন
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:হার্ভার্ড বিশ্ববিদ্যালয়ের ব্যক্তি
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:সুইজারল্যান্ডীয় ইহুদি
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
এডওয়ার্ড মিল্‌স পারসেল

**এডওয়ার্ড মিল্‌স পারসেল** (আগস্ট ৩০, ১৯১২ - মার্চ ৭, ১৯৯৭) একজন মার্কিন পদার্থবিজ্ঞানী। তিনি ১৯৫২ সালে ফেলিক্স ব্লখের সাথে যৌথভাবে পদার্থবিজ্ঞানে নোবেল পুরস্কার লাভ করেন। তরল এবং কঠিন পদার্থে নিউক্লীয়-চৌম্বক রেজোন্যান্স (Nuclear magnetic resonance - NMR) আবিষ্কারের জন্য নোবেল পুরস্কার লাভ করেছেন। তার এই আবিষ্কার ১৯৪৬ সালে প্রকাশিত হয়। বর্তমানে বিশুদ্ধ পদার্থ এবং বিভিন্ন মিশ্রণের আণবিক গঠন পর্যবেক্ষণের জন্য এনএমআর ব্যাপক হারে ব্যবহৃত হয়।

## বহিঃসংযোগ

* National Academy of Sciences biography
* Edward Mills Purcell
* The story of the 21 cm line experiment, including a photo of Purcell

বিষয়শ্রেণী:১৯১২-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:টাইম সাময়িকীর বর্ষসেরা ব্যক্তি
রিপাবলিক (প্লেটো)

right|thumb|প্লেটো রচিত রিপাবলিক গ্রন্থের একটি ল্যাটিন পান্ডুলিপি,সময়কাল ১৪০১

**"রিপাবলিক"** গ্রিক দার্শনিক প্লেটো রচিত একটি গ্রন্থ। এই গ্রন্থের মাধ্যমেই প্লেটো সক্রেটিসের দর্শনকে তুলে ধরেন। বাংলাদেশের শিক্ষাবিদ সরদার ফজলুল করিম রিপাবলিকের ইংরেজি অনুবাদ হতে বাংলা ভাষায় রিপাবলিক অনুবাদ করেন। বাংলা একাডেমী অনুবাদটি প্রকাশ করে।

প্লেটো তার এই গ্রন্থে সাম্যবাদ নিয়ে আলোচনা করেছেন। তিনি তৎকালীন আর্থ-সামাজিক অবস্থার প্রেক্ষাপটে সাম্যবাদ-এর ধারণা দিয়েছিলেন। আধুনিক সাম্যবাদ হলো প্লেটোর কাছ থেকে ধার করা সাম্যবাদ। আধুনিক সাম্যবাদে শুধু ব্যক্তিগত সম্পত্তির বিলোপের কথা বলা হয়। আসলে দেখা যায়, প্লেটোর সাম্যবাদের কিছু অংশ বর্তমানেও বাস্তব।

## প্রথম পুস্তক
### অধ্যায় ১
ন্যায়ের সংজ্ঞাঃ আলোচনার সূত্রপাত। সিফেলাসের অভিমতঃ কথায় ও কাজে সততাই হচ্ছে ন্যায়

### অধ্যায় ২
পলিমারকাসঃ ন্যায় হচ্ছে বন্ধুর প্রতি বন্ধুত্ব, শত্রুর প্রতি শত্রুতা।

### অধ্যায় ৩
থ্রাসিমেকাসঃ ন্যায় হচ্ছে শক্তিমানের স্বার্থ।যেখানে সঠিক-বেঠিক'কে আলাদা করা হয়। যিনি ন্যায় প্রিতিষ্টা করেন ;এবং অন্যায়কে অন্যায় হিসেবে ভাসিয়ে তুলেন যেটা উনার স্বার্থের বামহাত।

### অধ্যায় ৪
থ্রাসিমেকাসঃ অন্যায় ন্যায়ের চেয়ে অধিক লাভজনক 
## দ্বিতীয় পুস্তক
### অধ্যায় ৫
ন্যায়ের সংজ্ঞা এখনও স্থইর হয়নি

### অধ্যায় ৬
রাষ্ট্র গঠনের উপাদান
### অধ্যায় ৭
সমৃদ্ধ রাষ্ট্র

### অধ্যায় ৮
অভিভাবকদের চারিত্রিক বৈশিষ্ট্য

## তৃতীয় পুস্তক
### অধ্যায় ৯
অভিভাবকদের শিক্ষা

### অধ্যায় ১০
শাসক বাছাইঃ তিন শ্রেণীর পারস্পরিক সম্পর্ক।

## চতুর্থ পুস্তক
### অধ্যায় ১১
ন্যায় আবিস্কৃত হয়েছেঃ রাষ্ট্রে ন্যায়ের অবস্থানঃ ব্যক্তির ক্ষেত্রে প্রয়োগ
## পঞ্চম পুস্তক
### অধ্যায় ১২
মেয়ে ও পুরুষে সমতা
### অধ্যায় ১৩
যৌথ পরিবার ও বিবাহ
### অধ্যায় ১৪
আদর্শ ও বাস্তবের প্রশ্ন
### অধ্যায় ১৫
দার্শনিক শাসকঃ দার্শনিকের সংজ্ঞা
## ষষ্ঠ পুস্তক
### অধ্যায় ১৬
দর্শনের দুর্নামের কারণ
### অধ্যায় ১৭
“দার্শনিক শাসক” কেবল কল্পনা নয়
### অধ্যায় ১৮
দার্শনিক-শাসকের শিক্ষা
## সপ্তম পুস্তক
### অধ্যায় ১৯
জ্ঞানের চারটি স্তর

## অষ্টম পুস্তক
### অধ্যায় ২০
আদর্শ রাষ্ট্রের পতন
### অধ্যায় ২১
কতিপয় তন্ত্র এবং কতিপয়তন্ত্রী চরিত্র
### অধ্যায় ২২
গণতন্ত্র এবং গণতন্ত্রী চরিত্র
### অধ্যায় ২৩
স্বৈরতন্ত্র এবং স্বৈরতান্ত্রিক চরিত্র

## নবম পুস্তক
### অধ্যায় ২৪
কে সুখী? ন্যায়বান বা অন্যায়কারী?

সুখ একটি মানসিক শান্তি। তবে ব্যক্তি ভেদে বলা যায় আসলে কে সুখি।  ন্যায়বান নাকি অন্যায়কারী। যাদের অধিক কালো সম্পদ রয়েছে তারা কখনো  সুখী হতে পারে নাহ। সুখ সৃষ্টিকর্তার দান, 

আল্লাহ যাকে ভালোবাসবেন সেই সুখী হবে। 

অবশ্যই ন্যায়বানই সুখি হবে। 

রাব্বি মোল্লা  
## দশম পুস্তক
### অধ্যায় ২৫
দর্শন এবং কাব্যের বিরোধ

## তথ্যসূত্র

বিষয়শ্রেণী:প্লেটোর ডায়ালগ
বিষয়শ্রেণী:দর্শনের বই
বিষয়শ্রেণী:বিচার
সেলেন

**সেলেন** (SELENE - **Sel**enological and **E**ngineering **E**xplorer) (গ্রিক:Σελήνη চাঁদ) জাপানের একটি চান্দ্র নভোযান। চাঁদে অবতরণের উদ্দেশ্যে এই নভোযানটি ২০০৭ সালের ১৪ নভেম্বরের ০১:৩১:০১ সময়ে পৃথিবী ত্যাগ করেছে। এর ডাক নাম **কাগুইয়া**।

## বহিঃসংযোগ
*  প্রকল্পের দাপ্তরিক পাতা, জাক্সা
*  উৎক্ষেপণের দাপ্তরিক তথ্যাদির পাতা, জাক্সা
* সেলেন অভিযানের প্রোফাইল  - নাসার সৌর জগৎ অভিযানের প্রকল্প
* সেলেন, এনএসএসডিসি মাস্টার ক্যাটালগ, নাসা কর্তৃক প্রস্তুতকৃত।
*  সেলেনের সাধারণ আলোচনা, আসাস, জাক্সা
* সেলেন - মহাশূন্য বিষয়ক উইকিতে।

বিষয়শ্রেণী:জাপানি সন্ধানী যান
বিষয়শ্রেণী:জাপানি মহাশূন্য অভিযান
বিষয়শ্রেণী:চান্দ্র নভোযান
বিষয়শ্রেণী:বেনামী নভোযান
বিষয়শ্রেণী:চাঁদে অভিযান
মাইকেল স্কোফিল্ড

**মাইকেল স্কোফিল্ড** মার্কিন সিরিয়াল ড্রামা টিভি ধারাবাহিক প্রিজন ব্রেকের প্রধান চরিত্র। চরিত্রটিতে রুপদান করেছেন ওয়েন্টওয়ার্থ মিলার। স্কোফিল্ড একজন নির্মাণ প্রকৌশলী। তার ভাই লিংকন বারোজকে মার্কিন যুক্তরাষ্ট্রের উপ-রাষ্ট্রপতির ভাই হত্যার অভিযোগে ফাঁসিয়ে দেয়া হয়। মূলত কোম্পানির চাপে এবং একটি ব্যক্তিগত স্ক্যান্ডাল ধামাচাপা দেয়ার জন্যই উপ-রাষ্ট্রপতি ক্যারোলিন তার ভাইকে অদৃশ্য করে দিয়ে এই মিথ্যা মামলা সাজায়। স্কোফিল্ড যখন বুঝতে পারে তার ভাই নির্দোষ এবং আইনের মাধ্যমে ভাইয়ের মুক্তি এক প্রকার অসম্ভব তখন সে ভিন্ন পন্থা অবলম্বন করে। ভাইয়ের মৃত্যুদণ্ডের আদেশ হয়ে যাওয়ার পর ফক্স রিভার জেলের নির্মাণগত মানচিত্র মেলে ধরে। মাস ব্যাপী পরিকল্পনার মাধ্যমে সে আবিষ্কার করে জেল পারানোর গোপন রাস্তা। অস্ত্রসহ একটি ব্যাংক ডাকাতি করতে গিয়ে স্বেচ্ছায় ধরা দেয়। অভিযোগ প্রমাণিত হওয়ায় তার ভাইয়ের জেলে তাকেও নিয়ে যাওয়া হয়। তার সাজা ছিল ৫ বছরের কারাদণ্ড। সেখান থেকেই কাহিনীর শুরু। স্কোফিল্ডকে এখানে অস্বাভিক মেধা ও মানবীয় গুণে গুণান্বিত হিসেবে দেখা যায়।

## পটভূমি

## আবির্ভাব ও বিচরণ
### মৌসুম ১

### মৌসুম ২

### মৌসুম ৩

## বৈশিষ্ট্য

## ধারণা ও সৃষ্টি

## নির্মাণ

## বহিঃসংযোগ
* Michael Scofield's biography  at Fox.com
* http://www.wentworth-miller.mysites.nl Wentworth Miller Fansite

বিষয়শ্রেণী:কাল্পনিক প্রকৌশলী
বিষয়শ্রেণী:প্রিজন ব্রেক
অ্যাডাম গিলক্রিস্ট

**অ্যাডাম ক্রেইগ গিলক্রিস্ট** (জন্ম ১৪ নভেম্বর ১৯৭১, বেলিংএন, নিউ সাউথ ওয়েলস), ডাকনাম *গিলি* ও *চার্চ*, একজন অস্ট্রেলিয়ান ক্রিকেট খেলোয়াড়। প্রথম শ্রেণীর ক্রিকেটে তার অভিষেক ঘটে ১৯৯২ সালে, একদিনের আন্তর্জাতিক ক্রিকেটে প্রথম খেলেন ১৯৯৬ সালে এবং টেস্ট ম্যাচ ক্রিকেটে অভিষেক ১৯৯৯ সালে। তিনি ২০০০ সাল থেকে উভয় ধারার অস্ট্রেলিয়ার সহ-অধিনায়কের দায়িত্ব পালন করছেন এবং নিয়মিত অধিনায়ক স্টিভ ওয়াহ ও রিকি পণ্টিংয়ের অনুপস্থিতিতে দলকে নেতৃত্ব দিয়েছেন।

গিলক্রিস্ট একজন আক্রমণাত্মক বাঁহাতি ব্যাটসম্যান এবং কার্যকর উইকেট-রক্ষক, জাতীয় দলের জন্য তিনি দু'টি দায়িত্ব পালন করেন। তাকে ক্রিকেট ইতিহাসের অন্যতম সেরা উইকেট-রক্ষক-ব্যাটসম্যান হিসেবে আখ্যায়িত করা হয়। তার স্ট্রাইক রেট ওয়ানডে ও টেস্ট ক্রিকেটে প্রায় সর্বোচ্চ এবং টেস্ট ক্রিকেটে তিনি দ্বিতীয় দ্রুততম সেঞ্চুরির মালিক। গিলক্রিস্ট পীচে প্রতিবাদ করার জন্য আলোচিত এবং বেশ কয়েকবার এজন্য ম্যাচ ফি জরিমানা দিয়েছেন। এছাড়াও তিনি ওয়াকিং করার জন্য বিখ্যাত এবং নিজেকে আউট মনে করলে আম্পায়ারের সিদ্ধান্তের বিপরীতে হেটে চলে যান।

পুরো ক্যারিয়ারজুড়ে গিলক্রিস্ট অস্ট্রেলিয়ান জাতীয় দলের হয়ে ৯০ টি টেস্ট এবং ২৫০টি একদিনের আন্তর্জাতিক ম্যাচ খেলেছেন। তিনি টানা তিনটি বিশ্বকাপ ফাইনালে পঞ্চাশ রানের অধিক ইনিংস খেলার বিরল রেকর্ডের অধিকারী। (১৯৯৯, ২০০৩ ও ২০০৭ সালে)।

## সম্মাননা
২০০২ সালে উইজডেন কর্তৃক বর্ষসেরা পাঁচ ক্রিকেটারের একজনরূপে নির্বাচিত করা হয়। অস্ট্রেলিয়া ক্রিকেটে অসাধারণ অবদানের জন্য ২০১২ সালে অস্ট্রেলিয়ার হল অব ফেমে তাকে অন্তর্ভুক্ত করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় উইকেট-রক্ষক
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:অ্যালান বর্ডার পদক বিজয়ী
বিষয়শ্রেণী:অস্ট্রেলিয়ান ইনস্টিটিউট অব স্পোর্টসের ক্রিকেটার
বিষয়শ্রেণী:কমনওয়েলথ গেমসে অস্ট্রেলীয় প্রতিযোগী
বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয়
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:ডেকান চার্জার্সের ক্রিকেটার
বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:মেম্বার্স অব দি অর্ডার অব অস্ট্রেলিয়া
বিষয়শ্রেণী:মিডলসেক্সের ক্রিকেটার
বিষয়শ্রেণী:মিডলসেক্স ক্রিকেট অধিনায়ক
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী
বিষয়শ্রেণী:টুয়েন্টি২০ কাপে সেঞ্চুরিকারী
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:বিশ্বের ১নং ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:অস্ট্রেলীয় ক্রিকেট ধারাভাষ্যকার
বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:উইকেট-রক্ষক
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ড্যানি সিম্পসন

**ড্যানিয়েল "ড্যানি" সিম্পসন** (জন্ম জানুয়ারি ৪, ১৯৮৭) একজন ইংরেজ ফুটবল খেলোয়াড় যিনি রাইট ফুলব্যাক হিসেবে খেলেন। তার জন্ম স্যালফোর্ড, গ্রেটার ম্যানচেস্টার।

ম্যানচেস্টার ইউনাইটেড ক্লাবে ঢোকার আগে তিনি পার্কওয়েইডন এ.এফ.সি. দলে খেলেছেন। ম্যানচেস্টার ইউনাইটেড যুব সিস্টেম এর ফসল হচ্ছেন সিম্পসন। ২০০৫ সালে তিনি রিজার্ভ একাদশের সদস্য ছিলেন। তিনি ম্যানচেস্টার ইউনাইটেড সিনিয়র দলের পক্ষে এখনো কোন খেলায় অংশ নেননি। জানুয়ারি ২০০৬ তারিখে তিনি দলের আরও তিনজন সদস্যসহ বেলজীয় দল রয়াল অ্যান্টওয়ার্প এ ধারে খেলতে যান অভিজ্ঞতা সঞ্চয়ের লক্ষ্য নিয়ে।

দক্ষিণ আফ্রিকার দল কাইজার চিফের বিরুদ্ধে ম্যানচেস্টার ইউনাইটেডের পক্ষে তার অভিষেক হয় জুলাই ১৮, ২০০৬, এতে ইউনাইটেড ১-০ গোলে জেতে। সিম্পসন ধারে রয়াল অ্যান্টওয়ার্পে ২০০৭ মৌসুমের প্রথমার্ধ খেলেন এবং ২০০৭ সালের জানুয়ারিতে ম্যানচেস্টার ইউনাইটেড প্রত্যাবর্তন করেন।

এর কিছু পরেই সতীর্থ জনি ইভান্সের, সাথে তিনি ধারে সান্ডারল্যান্ড ক্লাবে খেলেন।

## বহিঃসংযোগ
* 

বিষয়শ্রেণী:১৯৮৭-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড়
বিষয়শ্রেণী:হাডার্সফিল্ড টাউন এএফসির খেলোয়াড়
বিষয়শ্রেণী:ইপ্সউইচ টাউন ফুটবল ক্লাবের খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ব্রিস্টল সিটি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:জ্যামাইকান বংশোদ্ভূত ইংরেজ ব্যক্তি
ফিল বার্ডসলি

**ফিলিপ "ফিল" অ্যান্টোনিও বার্ডসলি** (জন্ম ২৮ জুন ১৯৮৫ স্যালফোর্ড, গ্রেটার ম্যানচেস্টার) একজন ইংরেজ ফুটবলার (যদিও তিনি স্কটল্যান্ড দলে খেলার জন্য উপযুক্ত)। তিনি হোপ হাই স্কুলে পড়াশোনা করেছেন। চার্লসটাউন ল্যাডস ক্লাবে তিনি খেলা শুরু করেছিলেন। পরে তিনি ম্যানচেস্টার ইউনাইটেড দলে যোগ দেন। তিনি মূলত একজন ডিফেন্ডার। ২০০৪ সালে তিনি চার মাসের জন্য ম্যানচেস্টার ইউনাইটেড দলের বেলজীয় সহযোগী রয়াল অ্যান্টওয়ার্প এ ধারে খেলেছেন।

ম্যানচেস্টার ইউনাইটেড এর ওল্ড ট্রাফোর্ড প্রশিক্ষণ শিবিরের কাছেই বার্ডসলি বেড়ে উঠেছেন। এখান থেকেই ছোটবেলায় তার পছন্দের তারকাদের খেলা প্রশিক্ষণ নিতে দেখতেন।http://www.manutd.com/default.sps?pagegid={FE60904B-C2A8-4E60-9B05-700DBBC29BBC}&section=playerProfile&teamid=458&bioid=91968 তিনি ক্লাবের পরিচালিত অ্যাকাডেমির সকল স্তর পার করে বর্তমানে দলে স্থান পেয়েছেন। মাত্র ৮ বছর বয়সে তিনি অ্যাকাডেমিতে নাম লেখান।

২০০৬ সালের ১৬ মার্চ তিনি চ্যাম্পিয়নশিপ দল বার্নলেতে ধারে যোগ দেন এখানে তিনি মৌসুমের শেষ পর্যন্ত খেলেছেন। তিনি এ ক্লাবের হয়ে ৫টি ম্যাচ খেলে সাউদাম্পটন এর বিপক্ষে একটি গোল করেছেন।

২০০৬-০৭ মৌসুমে তিনি স্কটল্যান্ডের দল রেঞ্জার্সের পক্ষে ধারে খেলেছেন। ৯ সেপ্টেম্বর ২০০৬ তারিখে তিনি রেঞ্জার্সের পক্ষে প্রথম গোল করেন।

ম্যানচেস্টার ইউনাইটেড বর্তমানে ফিল বার্ডসলিকে বিক্রি করতে ইচ্ছুক তবে কোন দল আগ্রহ না দেখানোয় তাকে বিক্রি করা সম্ভব হচ্ছে না। তিনি বর্তমানে বিক্রির তালিকায় রয়েছেন।

## বহিঃসংযোগ
* 
* PhilBardsley.com

বিষয়শ্রেণী:১৯৮৫-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:বার্নলি ফুটবল ক্লাবের খেলোয়াড়
বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড়
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:স্কটল্যান্ডীয় ফুটবলার
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:স্টকপোর্ট কাউন্টি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:স্কটীয় প্রবাসী ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:রেঞ্জার্স ফুটবল ক্লাবের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
ফ্রিম্যাসনরি

[thumb|right|220px|ম্যাসনীয় [স্কোয়ার এবং কম্পাস.(*[[G]] বর্ণটি সহ বা ছাড়া পাওয়া যায়*)]]
থাম্ব

**ফ্রিম্যাসনরি** একটি গুপ্ত ভ্রাতৃসংঘ। ফ্রিম্যাসনদের দাবী অনুসারে বর্তমানেও এই সংঘ তথা সমাজের মিলিয়ন মিলিয়ন সদস্য রয়েছে যারা পৃথিবীর বিভিন্ন স্থানে বিভিন্ন রূপে বিরাজমান আছেন। তবে তাত্ত্বিকদের অনেকের মতেই প্রকৃত ফ্রিম্যাসনরির স্থায়িত্বকাল ছিল শলোমনের মন্দির নির্মাণের সময়কাল থেকে মধ্যযুগে ১৬০০ শতাব্দী পর্যন্ত।

ফ্রিম্যাসনরি অথবা ম্যাসনরি গঠিত হয়েছে ভ্রাতৃত্বসুলভ সংগঠন থেকে যাদের চিহ্ন পাওয়া যায় তাদের লোকাল স্টোনম্যাসন থেকে যার শুরু হয়েছে ১৪০০ খ্রিষ্টাব্দ এর শেষের দিক থেকে। স্টোনম্যাসনদের গুণাগুণ এবং মিথষ্ক্রিয়া নিয়ন্ত্রিত হতো তাদের কর্তৃত্ব এবং মক্কেল দ্বারা।
ধারণা করা হয় ফ্রি ম্যাসনরা মূলত নাইটস টেম্পলারদের থেকে এসেছে।

## কয়েকজন বিখ্যাত ফ্রিমেসন্‌স
* জেম্‌স্‌ বিউকানান-মার্কিন যুক্তরাষ্ট্রের ১৫শ প্রেসিডেন্ট (১৮৫৭-১৮৬১) ।
* রবার্ট বার্ন্‌স- স্কটল্যান্ডের জাতীয় কবি। 
* মার্ক টোয়েইন-মার্কিন লেখক। 
* জর্জ ক্লিনটন-যুক্তরাষ্ট্রের তৃতীয় ভাইস প্রেসিডেন্ট। 
* স্যামুয়েল কোল্ট-রিভলভার আবিস্কারক। 
* স্যার আর্থার কোনান ডয়েল- ব্রিটিশ চিকিৎসক এবং লেখক। 
* জ্যঁ হেনরি ডুন্যান্ট-রেড ক্রসের প্রতিষ্ঠাতা। 
* জেম্‌স্‌ গারফিল্ড-যুক্তরাষ্ট্রের ২০তম প্রেসিডেন্ট। 
* এডওয়ার্ড গিবন- ব্রিটিশ নাট্যকার এবং অপেরা সুরকার। 
* স্যামুয়েল হানিম্যান-হোমিওপ্যাথির আবিস্কারক। 
* অ্যান্ড্রু জ্যাকসন- যুক্তরাষ্ট্রের ৭ম প্রেসিডেন্ট।
* অস্কার ওয়াইল্ড- আইরিশ সাহিত্যিক

## তথ্যসূত্র

* ফ্রিম্যাসনরি, এনসাইক্লোপিডিয়া ব্রিটানিকা ১৯১১ সংস্করণের নিবন্ধ।
* হিরামের ওয়েবসাইট  - ব্রাডফোর্ড বিশ্ববিদ্যালয়। ম্যাসনিক উপাদানসমূহের উন্মুক্ত ডাটাবেজ।
* অনলাইনে ম্যাসনিক বইসমূহ - সেন্ট লুইস স্কটিশ রাইট।
* অনলাইনে ম্যাসনিক বই - **পিয়েট্রে-স্টোন্‌স রিভিউ অফ ফ্রিম্যাসনরি** থেকে
* ''ফ্রিম্যাসনদের সংবিধান'' (১৭৩৪), জেমস অ্যান্ডারসন, বেঞ্জামিন ফ্রাঙ্কলিন, পল রয়েস্টার। নেব্রাস্কা-লিংকন বিশ্ববিদ্যালয়ের লাইব্রেরি কর্তৃক চালু করা হয়েছে।
* ''ফ্রিম্যাসনরির রহস্যসমূহ'', উইলিয়াম মরগান লিখিত, গুটেনবের্গ প্রকল্প
* ইংল্যান্ডের ফ্রিম্যাসনরি সংশ্লিষ্ট গ্রন্থাগার ও জাদুঘরের সংযুক্ত গ্রান্ড লজ, লন্ডন
* দ্য সেন্টার ফর রিসার্চ ইনটু ফ্রিম্যাসনরি - শেফিল্ড বিশ্ববিদ্যালয়, যুক্তরাজ্য

বিষয়শ্রেণী:ফ্রিম্যাসনরি
বিষয়শ্রেণী:সমাজবিজ্ঞান
বিষয়শ্রেণী:গুপ্ত সমাজ
বিষয়শ্রেণী:ভ্রাতৃসংঘ
জনি ইভান্স

**জোনাথন "জনি" ইভান্স** (জন্ম ২ জানুয়ারি, ১৯৮৮, বেলফাস্ট, উত্তর আয়ারল্যান্ড) একজন ফুটবল সেন্ট্রাল ডিফেন্ডার যিনি  ম্যানচেস্টার ইউনাইটেড ক্লাবে খেলেছেন।

ইভান্স ম্যানচেস্টার ইউনাইটেড ফুটবল অ্যাকাডেমি থেকে প্রশিক্ষণ নিয়েছেন এবং ২০০৬ সালের ক্লাবের দক্ষিণ আফ্রিকা সফরে ২টি খেলায় দলের পক্ষে খেলেছেন। এছাড়া সেল্টিক ও প্রেস্টন নর্থ এন্ড দলের বিপক্ষে প্রীতি ম্যাচেও তিনি দলের প্রতিনিধিত্ব করেছেন।

২০০৬-০৭ মৌসুমের প্রথমার্ধে তিনি ম্যানচেস্টার ইউনাইটেড ক্লাবের বেলজিয়ান সহযোগী রয়াল অ্যান্টওয়ার্প ফুটবল ক্লাব এর পক্ষে ড্যারেন গিবসন, ড্যানি সিম্পসন ও ফ্রেজার ক্যাম্পবেলের সাথে কাটিয়েছেন।

ম্যানচেস্টার ইউনাইটেড সিনিয়র দলে অভিষেক না হলেও ইভান্স উত্তর আয়ারল্যান্ড দলে ডাক পেয়েছেন সেপ্টেম্বর ২০০৬ তারিখে, এবং স্পেনের বিপক্ষে ৩-২ গোলের বিজয়ের মাধ্যমে তার অভিষেক ঘটেছে। এরপর থেকে জাতীয় দলে তার স্থান পোক্ত হয়েছে।

ডিসেম্বর ২০০৬ সালে ইভান্স সান্ডারল্যান্ড এর পক্ষে মৌসুমের বাকী অর্ধেক কাটাতে রাজী হন। তিনি অ্যান্টওয়ার্প সতীর্থ ড্যানি সিম্পসন সহ সান্ডারল্যান্ডে যোগ দিয়ে তাদেরকে কোকা কোলা চ্যাম্পিয়নশিপ জেতান। তিনি দলের বর্ষসেরা শ্রেষ্ঠ তরুণ খেলোয়াড় নির্বাচিত হন।

যদিও রয় কিন ইভান্সকে ২০০৭ মৌসুমের জন্য সান্ডারল্যান্ডে রাখতে চেয়েছিলেন, তবে ইভান্স ম্যানচেস্টার ইউনাইটেডেই থাকবেন এবং প্রথম একাদশে ঢুকতে সচেষ্ট হবেন।

## ব্যক্তিগত
তিনি *বেলফাস্ট হাই স্কুলে* পড়াশোনা করেছেন। তিনি ৯টি GCSE পেয়েছেন যার সবগুলোই A* অথবা A গ্রেডের।

## তথ্যসূত্র

## বহিঃসংযোগ
* 

বিষয়শ্রেণী:১৯৮৮-এ জন্ম
বিষয়শ্রেণী:উত্তর আয়ারল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উত্তর আয়ারল্যান্ডের আন্তর্জাতিক যুব ফুটবলার
বিষয়শ্রেণী:উত্তর আয়ারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
ড্যারেন ফ্লেচার

**ড্যারেন বার ফ্লেচার** (জন্ম ১ ফেব্রুয়ারি ১৯৮৪) একজন স্কটিশ ফুটবল খেলোয়াড় যিনি বর্তমানে প্রিমিয়ার লিগ ক্লাব ম্যানচেস্টার ইউনাইটেডের পক্ষে খেলেন।

## ক্যারিয়ার
২০০০ সালের জুলাইতে প্রশিক্ষনার্থী হিসেবে ফ্লেচার ম্যানচেস্টার ইউনাইটেডে যোগ দেন এবং ২০০১ সালের ফেব্রুয়ারিতে পেশাদার ফুটবলার হিসেবে ক্লাবের সাথে চুক্তিবদ্ধ হন। শুরুতে তিনি ডান পার্শ্বীয় মধ্যমাঠের খেলোয়াড় হিসেবে থাকলেও ডেভিড বেকহামের দল ত্যাগের পর তিনি সেই অবস্থানে খেলা শুরু করেন। তার প্রথম কয়েক মৌসুম ইনজুরির কারণে তিনি ঠিকমত খেলতে পারেননি এবং তিনি সেন্ট্রাল মধ্যমাঠের খেলোয়াড় হিসেবে গড়ে ওঠেন।

২০০৩-০৪ মৌসুমে ফ্লেচার ম্যানচেস্টার ইউনাইটেড দলে প্রথম সুযোগ পান এবং কয়েকটি গুরুত্বপূর্ণ খেলায় অংশ নেন। ২০০৪ সালের মে মাসে মিলওয়ালের বিপক্ষে ম্যান ইউর এফএ কাপ জয়ী দলে তিনিও ছিলেন।

## ব্যক্তিগত জীবন
ফ্লেচার সম্প্রতি তার প্রেমিকা হায়লি গ্রিসের গর্ভে যমজ সন্তানের জন্ম দিয়েছেন।

## তথ্যসূত্র

## বহিঃসংযোগ
* 
* BBC Profile 

বিষয়শ্রেণী:১৯৮৪-এ জন্ম
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:স্কটল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বাঙালি নদী

**বাঙালি নদী** বাংলাদেশের উত্তর-পশ্চিমাঞ্চলের গাইবান্ধা, বগুড়া এবং সিরাজগঞ্জ জেলার একটি নদী। নদীটির দৈর্ঘ্য ১৮৩ কিলোমিটার, গড় প্রস্থ ১৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাথরাজ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৯। ২০০৭ সালে নদীটি বিশেষভাবে আলোচনায় আসে যমুনা নদীর সঙ্গে নদীটির মিশে যাবার আশঙ্কায়। এর ফলে এলাকার ব্যাপক ভৌগোলিক পরিবর্তন হতে পারে।

## উৎপত্তি
বর্তমানের যমুনা ও তিস্তা নদীর গতিপথ ১৭৮৭ সালের ভয়াবহ বন্যার ফলে তৈরি হয়। এই বন্যা সমগ্র অঞ্চলের নদীভিত্তিক মানচিত্রের ব্যাপক পরিবর্তন করে দেয়। ১৭৮৭ সালের আগে ব্রহ্মপুত্র নদী ময়মনসিংহের ভিতর দিয়ে ভৈরব বাজারে এসে মেঘনা নদীর সাথে মিলিত হত। বন্যার পর, ব্রহ্মপুত্র গতি পরিবর্তন করে এবং যমুনা নামে পদ্মায় পতিত হতে থাকে। তিস্তা নদীও তার গতি পরিবর্তিত করে। ধারণা করা হয় বাঙালি নদীর জন্মও ১৭৮৭ সালের বন্যার পর কেননা বাঙালি নদীর প্রধান উৎস তিস্তা ও যমুনার বর্তমান গতিপথ ১৭৮৭ সালের আগে ছিল না।

## এলাকা
250px|right
বাঙালি নদীর উৎপত্তি গাইবান্ধা জেলার সাঘাটা উপজেলার যমুনা নদী থেকে। উৎস থেকে নদীটি ঘাঘট নামে গাইবান্ধায় প্রবাহিত হয়। গাইবান্ধায় এসে এটি দুটি শাখায় বিভক্ত হয়ে যায়- একটি শাখা পশ্চিমে ঘাঘট নামে প্রবাহিত হয়ে শেরপুরে করতোয়া নদীতে গিয়ে পড়ে; অপর শাখা বাঙালি নামে দক্ষিণ দিকে এগিয়ে গিয়ে বগুড়ায় আবারো দুটি শাখায় বিভক্ত হয়। এই শাখা দুটি যথাক্রমে যমুনা ও করতোয়ায় গিয়ে পড়ে।

বাঙালি নদীর অনেক শাখা নদী আছে যথা: বেলাল, মানস, মধুখালি, ইছামতি, ভলকা এবং অন্যান্য। এই শাখাগুলো শীতের মৌসুমে শুকিয়ে যায়।

সাম্প্রতিককালে তিস্তা নদীর প্রবাহ দুর্বল হয়ে যাওয়ায়, যমুনা বাঙালি নদীর পানির প্রধান উৎসে পরিণত হয়েছে। বাংলাদেশের নদী গবেষণা ইনস্টিটিউটের প্রাক্তন ব্যবস্থাপনা পরিচালক আবদুল ওয়াজেদ মনে করেন "যমুনা নদী বাঙালির প্রাথমিক উৎস।" অন্যান্য অনেক বিজ্ঞানী এ মতকে সমর্থন করেছেন।

## ইতিহাস
অষ্টাদশ শতকের শেষের দিকে, উত্তর বঙ্গে ব্রিটিশ রাজের বিরুদ্ধে আন্দোলন সংঘটিত হতে থাকে। ফকির-সন্ন্যাসী বিদ্রোহের অন্যতম প্রধান কেন্দ্র ছিল বগুড়া ও রংপুর, যা বাঙালি নদীর দুই পাড়ে অবস্থিত। তবে নদীর নামকরণ বাঙালি (বাংলার মানুষ) পিছনে এটিই কারণ কিনা তা পরিষ্কারভাবে জানা যায় নি।

## সাম্প্রতিক সমস্যা
বিজ্ঞানীরা বাঙালি নদীর বর্তমান পরিস্থিতি নিয়ে উদ্বিগ্ন। বাংলাদেশ পানি উন্নয়ন বোর্ডের মতে, নদী-ভাঙ্গনের ফলে প্রতি বছর যমুনা নদী, বাঙালি নদীর দিকে ৮০ মিটার এগিয়ে আসছে। ২০০৭ সালের হিসাব অনুযায়ী, মাত্র ৩০০ মিটার দুরত্ব নদী দুটিকে পৃথক করে রেখেছে। প্রকৌশলীরা আশঙ্কা প্রকাশ করে বলেছেন, যদি দুটি নদী একসাথে মিশে যায় তবে বগুড়া ও সিরাজগঞ্জের ১০০,০০০ হেক্টর এলাকা নদীর পানিতে বিলীন হয়ে যাবে। পানি বগুড়া-নগরবাড়ি সড়ক ধ্বংস করে দেবে এবং ফলশ্রুতিতে যমুনা নদীর উপর অবস্থিত যমুনা সেতু অকেজো হয়ে যাবে। এটি বাঙালি নদী সংলগ্ন সমভূমির বার্ষিক বন্যার হার বাড়িয়ে দেবে।

## তথ্যসূত্র

## বহিঃসংযোগ
* Bangladesh-River Bank Protection Project in World Bank website
* Brahmaputra-Jamuna River System in Banglapedia

বিষয়শ্রেণী:বাংলাদেশের নদী
বিষয়শ্রেণী:গাইবান্ধা জেলার নদী
বিষয়শ্রেণী:বগুড়া জেলার নদী
বিষয়শ্রেণী:সিরাজগঞ্জ জেলার নদী
টমাশ কুশতাক

**টমাশ কুশতাক** (IPA pronunciation:  ) (জন্ম ২০ মার্চ ১৯৮২ পোল্যান্ড) একজন পোলীয় ফুটবল খেলোয়াড়, যিনি গোলরক্ষক হিসেবে প্রিমিয়ারশিপ দল ম্যানচেস্টার ইউনাইটেড ও পোল্যান্ড জাতীয় ফুটবল দলে খেলেন।

ম্যানচেস্টার ইউনাইটেডের আগে তিনি খেলেছেন পোলীয় ক্লাব স্ল্যাস্ক রোক্ল, জার্মান ক্লাব কেএফসি উরদিঞ্জেন ০৫ ও হার্থা বার্লিনের হয়ে। ২০০৪ রাসে তিনি ইংল্যান্ডের ক্লাব ওয়েস্ট ব্রমউইচ অ্যালবিওনে যোগ দেন। ২০০৬ সালে তিনি একবছর ওয়েস্ট ব্রমে খেলার পর ম্যানচেস্টার ইউনাইটেডে চলে আসেন।

কুশতাক পোল্যান্ড অনূর্ধ্ব-২১ দলের হয়ে ১৪ টি ম্যাচ খেলেছেন এবং বর্তমানে সিনিয়র দলের হয়ে ৪টি ম্যাচে অংশ নিয়েছেন।

## পরিসংখ্যান
*সকল পরিসংখ্যান ৯ মে ২০০৭ সাল পর্যন্ত সঠিক*

## বহিঃসংযোগ
* 
* BBC Profile 
* Official website of the পোল্যান্ড Football Association
* Profile on FIFA World Cup 2006 website
* http://www.youtube.com/watch?v=ZaNnLL69BP0&mode=related&search= goal scored by Neco Martínez

বিষয়শ্রেণী:১৯৮২-এ জন্ম
বিষয়শ্রেণী:পোলীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড়
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:ওয়াটফোর্ড ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:হের্টা বিএসসির খেলোয়াড়
বিষয়শ্রেণী:হের্টা বিএসসি ২-এর খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:পোল্যান্ডের আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পোলীয় প্রবাসী ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পোল্যান্ডের আন্তর্জাতিক যুব ফুটবলার
বিষয়শ্রেণী:পুরুষ ফুটবল গোলরক্ষক
বাংলা ব্যাঙ্গার্স

**বাংলা ব্যাঙ্গার্স** (Bangla Bangers) ডিসকাভারি চ্যানেলে প্রচারিত একটি বাস্তবধর্মী টেলিভিশন সিরিজ। এই অনুষ্ঠানে অপেশাদার বাংলাদেশী গাড়ি নির্মাতা লীপু, এবং একজন ককনি মেকানিক বার্নিকে দেখানো হয়ে থাকে। প্রতি পর্বে তারা পুরানো ঝরঝরে একটি গাড়িকে ঝকঝকে নতুন একটি গাড়িতে পরিবর্তন করে থাকেন।

লীপুর পূর্ণ নাম নিজামুদ্দীন আউলিয়া। নব্বইএর দশকের শুরুতে বাংলাদেশ টেলিভিশনে প্রচারিত ইত্যাদি অনুষ্ঠানে লীপুর তৈরি করা ফেরারি গাড়ি প্রদর্শনের মাধ্যমে তিনি সবার নজর কাড়েন। ঢাকায় তার ঘরের গ্যারেজে বসে তিনি ল্যাম্বর্গিনি, ফেরারি প্রভৃতি গাড়ির অনুরূপ গড়নের গাড়ি তৈরি করেছিলেন।

## বহিঃসংযোগ
* ডিসকাভারি চ্যানেলে বাংলা ব্যাঙ্গারস

বিষয়শ্রেণী:টেলিভিশন অনুষ্ঠান
বিষয়শ্রেণী:ডিসকভারি চ্যানেলের অনুষ্ঠান
বিষয়শ্রেণী:২০০৭-এ অভিষিক্ত বাংলাদেশী টেলিভিশন ধারাবাহিক
মাতৃভাষা

থাম্ব|250px|২০০৬ সালে অস্ট্রেলিয়ার সিডনিতে আন্তর্জাতিক মাতৃভাষা দিবস স্তম্ভ উদ্বোধন।

**মাতৃভাষা**, **প্রথম/প্রাথমিক ভাষা** বা **স্থানীয়/নিজস্ব ভাষা** পরিভাষাটির সংজ্ঞা পুরোপুরি পরিষ্কার নয়। তবে মানুষ যে ভাষায় কথা বলতে সবচেয়ে বেশি পারদর্শী, যে ভাষাটি সে তার পিতামাতা বা অভিভাবকের কাছ থেকে ছোটবেলায় শিখেছে ও ভাষাটি যে অঞ্চলে বহুল প্রচলিত, সে অঞ্চলের মানুষের মতই ভাষাটিতে কথা বলতে সক্ষম, তাকে সাধারণভাবে মাতৃভাষা বা প্রাথমিক ভাষা বলা হয়। অনেক দেশে একটি নির্দিষ্ট জাতির ভাষাকে মাতৃভাষা হিসেব গণ্য করা হয়। ১৯৯৯ সালের ১৭ই নভেম্বর ইউনেস্কো ২১শে ফেব্রুয়ারিকে আন্তর্জাতিক মাতৃভাষা দিবসের স্বীকৃতি প্রদান করে।

## ব্যুৎপত্তি
ইভান ইলিচের মতে ক্যাথলিক পূজারীগণ লাতিন ভিন্ন অন্য কোন ভাষাকে বুঝাতে "মাতৃভাষা" শব্দের প্রথম ব্যবহার করেন। কেনিয়া, ভারত, ও পূর্ব এশিয়া কয়েকটি দেশে "মাতৃভাষা" বলতে কোন জাতিগোষ্ঠীর ভাষাকে বুঝানো হয়ে থাকে। সিঙ্গাপুরে "মাতৃভাষা" বলতে কোন ভাষায় পারদর্শী তা নয়, বরং কোন জাতিগোষ্ঠীর ভাষাকে বুঝানো হয়।

## গুরুত্ব
একটি শিশুর মাতৃভাষা হল তার ব্যক্তিগত, সামাজিক ও সাংস্কৃতিক পরিচয়ের অংশ। মাতৃভাষা সফলভাবে কাজ ও কথা বলার সামাজিক ধরনকে প্রতিফলন ঘটাতে সাহায্য করে। মাতৃভাষা বা স্থানীয় ভাষা বলে কিছু নেই এমন যুক্তিও রয়েছে। গবেষণায় বলা হয়ে থাকে নির্দিষ্ট স্থানের বাইরের লোকজনও দুই বছরের মধ্যে সেই ভাষার উপর দক্ষতা অর্জন করতে পারেন।
তবু্ও মাতৃভাষার গুরুত্ব অপরিসীম, কারণ এটি একজন মানুষের রাজনৈতিক পরিচয় বহন করে এবং সাংস্কৃতিক ভিত্তি গড়ে তোলে। সর্বোপরি এই ভাষা দেশ এবং মায়ের প্রতি শ্রদ্ধাবোধ গড়ে তোলে।

## তথ্যসূত্র

বিষয়শ্রেণী:ভাষা অর্জন
বিষয়শ্রেণী:সমাজভাষাবিজ্ঞান
বিষয়শ্রেণী:সাংস্কৃতিক ঐতিহ্য
বিষয়শ্রেণী:মাতৃভাষা
রবীন্দ্র পুরস্কার

[thumb|[রবীন্দ্রনাথ ঠাকুর]]
**রবীন্দ্র পুরস্কার** বা **রবীন্দ্র স্মৃতি পুরস্কার** পশ্চিমবঙ্গের সর্বোচ্চ সাহিত্য পুরস্কার। পুরস্কারটি রবীন্দ্রনাথ ঠাকুরের নামাঙ্কিত। ১৯৫০ সালে পশ্চিমবঙ্গ সরকার এই পুরস্কার প্রবর্তন করে। বর্তমানে পশ্চিমবঙ্গ বাংলা আকাদেমি এই পুরস্কার দিয়ে থাকে। ১৯৫০ থেকে ১৯৮২ সাল পর্যন্ত এক বা একাধিক লেখককে কোনো একটি বিশেষ গ্রন্থ রচনার স্বীকৃতি স্বরূপ রবীন্দ্র পুরস্কার দেওয়া হয়। ১৯৮৩ থেকে ২০০৩ সাল পর্যন্ত সাহিত্য ও সংস্কৃতি ক্ষেত্রে সারা জীবনের অবদানের নিরিখে এই পুরস্কার দেওয়া হয়। ২০০৪ ও ২০০৫ সালে বিশেষ গ্রন্থ রচনার জন্য একাধিক লেখককে এই পুরস্কারে সম্মানিত করা হয়। ২০০৬ থেকে আবার সারা জীবনের অবদানের নিরিখে এই পুরস্কার দেওয়া হচ্ছে।

## প্রাপক
রবীন্দ্র পুরস্কারের প্রাপকেরা হলেন:
### ১৯৫০-১৯৬০

### ১৯৬১-১৯৭০

### ১৯৭১-১৯৮২

### ১৯৮৩-২০০৩

### ২০০৪-২০০৫

### ২০০৬-বর্তমান

## আরও দেখুন
* বঙ্কিম পুরস্কার
* আনন্দ পুরস্কার

## পাদটীকা

## বহিঃসংযোগ
* Report of 2006 award - ''President of AIIS receives Distinguished Award'', Council of American Overseas Research Centers
* নন্দীগ্রাম কাণ্ড: বামপন্থী বুদ্ধিজীবীরা ফেরালেন রবীন্দ্র পুরস্কার , জী নিউজ (ভারত সংস্করণ)
* বামপন্থী ঐতিহাসিকরা পুরস্কার ফেরালেন প.ব. সরকারকে,সিফি নিউজ

বিষয়শ্রেণী:রবীন্দ্রনাথ ঠাকুর
বিষয়শ্রেণী:ভারতীয় সাহিত্য পুরস্কার
বিষয়শ্রেণী:বাংলা সাহিত্য পুরস্কার

বিষয়শ্রেণী:পশ্চিমবঙ্গ বাংলা আকাদেমি
বিষয়শ্রেণী:পশ্চিমবঙ্গের সাহিত্য পুরস্কার
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:পশ্চিমবঙ্গের অসামরিক পুরস্কার ও সম্মাননা
বিষয়শ্রেণী:বাংলা ভাষার লেখক
সশস্ত্র সীমা বল

**সশস্ত্র সীমা বল** (সংক্ষেপে SSB) একটি ভারতীয় আধা-সামরিক বাহিনী, বর্তমানে ভারত-নেপাল ও ভারত-ভুটান সীমা প্রহরার কাজে নিয়োজিত। ভারত-চীন যুদ্ধের পর ১৯৬৩ সালের ১৫ই ফেব্রুয়ারি তৎকালীন প্রধানমন্ত্রী জওহরলাল নেহরু, স্বরাষ্ট্রমন্ত্রী সর্দার বল্লভভাই প্যাটেল এবং ইন্টেলিজেন্স ব্যুরোর তদানীন্তন অধিকর্তা ভোলানাথ মল্লিক এই সংস্থাটি স্থাপন করেন। তখনকার নাম ছিল **স্পেশাল সার্ভিস ব্যুরো**। (তবে বর্তমানে প্রতিষ্ঠা দিবস পালিত হয় ২৭শে মার্চ।)

## প্রাক্তন ভূমিকা
আগে এসএসবি ছিল ভারতের সরকারি গেরিলা বাহিনী। উদ্দেশ্য ছিল ভবিষ্যতে বিদেশি আক্রমণে সেনাবাহিনী পরাজিত হয়ে পশ্চাদপসরণ করলে এসএসবি পিছিয়ে থেকে গ্রামবাসীদের সঙ্গে মিলিতভাবে আগ্রাসী বিদেশি বাহিনীর বিরুদ্ধে গেরিলা যুদ্ধ চালিয়ে যাবে। মার্কিন গ্রীন বেরেট ও বিভিন্ন ব্রিটিশ স্টে-বিহাইণ্ড গ্রুপের (যথা স্পেশাল এয়ার সার্ভিস, যারা প্রথমদিকে এসএসবিকে প্রশিক্ষণও দিয়েছে) আদর্শে তৈরি হয় এই বাহিনী। কথিত আছে *স্পেশাল স্টে-বিহাইণ্ড গ্রুপের* সংক্ষেপ হিসেবে প্রথমে এসএসবি শব্দটি চালু হয়। এর নিম্নতম একক ছিল *গ্রুপ*। গ্রাম থেকে নেওয়া স্বেচ্ছাসেবক ও এসএসবির সামরিক অংশের জওয়ানদের নিয়ে তৈরি গ্রুপের দায়িত্বে থাকতেন বিশেষ প্রশিক্ষণপ্রাপ্ত একজন স্বেচ্ছাসেবক গ্রুপ লিডার। সেসময় ভারতের সমগ্র সীমান্ত এলাকা জুড়ে এসএসবি বহু গুরুত্বপূর্ণ কার্যকলাপ চালিয়েছে। বাংলাদেশের মুক্তিবাহিনীর প্রশিক্ষণেও ভূমিকা ছিল এসএসবির।

## প্রশাসনিক কাঠামো
প্রথমে এসএসবি গঠিত হয় ক্যাবিনেট সচিবালয়ের সুরক্ষা মহাধিকরণের অঙ্গ হিসেবে। পদাধিকারবলে সেসময় সুরক্ষা মহাধিকর্তার দায়িত্ব সামলাতেন ইন্টেলিজেন্স ব্যুরোর অধিকর্তা। পরে ১৯৬৮ সালে ভারতের গুপ্তচর সংস্থা রিসার্চ অ্যাণ্ড অ্যানালিসিস উইং বা র প্রতিষ্ঠিত হলে র-সচিবকে সুরক্ষা মহাধিকর্তার দায়িত্ব দেওয়া হয়। সুরক্ষা মহাধিকরণে ছিল তিনটি সংস্থা : এসএসবি, এআরসি (অ্যাভিয়েশন রিসার্চ সেন্টার)ও এসএফএফ (স্পেশাল ফ্রন্টিয়ার ফোর্স)। ২০০১ সালের ১৫ই জানুয়ারি এসএসবিকে ক্যাবিনেট সচিবালয়ের সুরক্ষা মহাধিকরণ থেকে স্বরাষ্ট্রমন্ত্রকে স্থানান্তরিত করা হয় এবং আগের ভূমিকা পরিবর্তন করে সীমা-প্রহরার দায়িত্ব দেওয়া হয়।
আগে এসএসবি-তে ছিল দশটি ডিভিশন বা বিভাগ; তার জায়গায় এখন আছে পাঁচটি ফ্রন্টিয়ার বা সীমান্ত: লখনউ, পাটনা, শিলিগুড়ি, গুয়াহাটি এবং রানিখেত।

## বর্তমান ভূমিকা
বর্তমানে এসএসবির দায়িত্ব নেপাল ও ভুটান সীমান্তে বেআইনি চলাচল,চোরাকারবারি ও অন্যান্য অপরাধমূলক কাজকর্ম প্রতিহত করা এবং সীমান্তবাসীদের জন্য নানারকম জনকল্যাণমূলক কাজ করা, যাতে সীমান্তবাসীদের মনে ভারত সরকারের প্রতি আস্থা থাকে।

## তথ্যসূত্র

বিষয়শ্রেণী:ভারতের আধা-সামরিক বাহিনী
বিষয়শ্রেণী:১৯৬৩-এ ভারতে প্রতিষ্ঠিত
বিষয়শ্রেণী:ভারত–নেপাল সীমান্ত
অনুসন্ধান অ্যালগোরিদম

থাম্ব|দ্রুত-অনুসন্ধান অ্যালগরিদমের উদাহরণ
কম্পিউটার বিজ্ঞানে **অনুসন্ধান অ্যালগোরিদম** () বলতে এমন এক ধরনের অ্যালগোরিদমকে বোঝায়, যা কোন একটি সমস্যাকে ইনপুট হিসেবে নেয় এবং অনেকগুলি সম্ভাব্য সমাধানের মধ্য থেকে একটি সমাধান আউটপুট দেয়। কম্পিউটার বিজ্ঞানীদের অধীন বেশির ভাগ সমস্যা-সমাধানমূলক অ্যালগোরিদম কোন না কোন ধরনের অনুসন্ধান অ্যালগোরিদম।

কোন সমস্যার সমস্ত সম্ভাব্য সমাধানের সেটকে অনুসন্ধান জগৎ (search space) বলা হয়। বিচারবুদ্ধিহীন, সরল (Brute-force or "naïve"/uninformed) অনুসন্ধান অ্যালগোরিদমগুলি অনুসন্ধান জগতের মধ্যে সরলতম পদ্ধতিটি প্রয়োগ করে। অন্যদিকে তথ্যাভিজ্ঞ (informed) অনুসন্ধান অ্যালগোরিদমগুলি অতীত সাফল্য-ব্যর্থতার অভিজ্ঞতা (heuristics) কাজে লাগিয়ে অনুসন্ধানের সময় যাতে কম লাগে, সেই চেষ্টা করে।

## তালিকা
* রৈখিক অনুসন্ধান
* বাইনারি অনুসন্ধান
* ব্রেডথ ফার্স্ট সার্চ
* ডেপথ ফার্স্ট সার্চ
* আই-স্টার সার্চ


বিষয়শ্রেণী:অ্যালগোরিদম
বোর্নিও

**বোর্নিও** পৃথিবীর তৃতীয় বৃহত্তম দ্বীপ। কেবল নিউগিনি এবং গ্রিনল্যান্ড-এর চেয়ে বড়। দ্বীপটি দক্ষিণ-পূর্ব এশিয়ার মালয় দ্বীপপুঞ্জের অন্তর্ভুক্ত। এর পূর্বে সুলু সাগর, সেলেবিস সাগর এবং মাকাসার প্রণালী; দক্ষিণে জাভা সাগর; এবং পশ্চিম ও উত্তরে দক্ষিণ চীন সাগর অবস্থিত। রাজনৈতিকভাবে বোর্নিও মূলত তিনটি অংশে বিভক্ত। প্রথমত; সাবাহ ও সারাওয়াক মালয়েশিয়ার দুটি অঙ্গরাজ্য; ব্রুনেই একটি স্বাধীন দেশ এবং কালিমান্তান ইন্দোনেশিয়ার অন্তর্ভুক্ত। দ্বীপটির মোট আয়তন ৭৫১,১০০ বর্গকিমি (২৯০,০০০ বর্গ মাইল)।

বিষয়শ্রেণী:ইন্দোনেশিয়ার দ্বীপ
বিষয়শ্রেণী:মালয়েশিয়ার দ্বীপ
বিষয়শ্রেণী:ব্রুনেইয়ের দ্বীপ
বিষয়শ্রেণী:বৃহৎ সুন্দা দ্বীপপুঞ্জ
বিষয়শ্রেণী:আন্তর্জাতিক দ্বীপ
রমেশচন্দ্র মজুমদার

**অধ্যাপক রমেশচন্দ্র মজুমদার** (১৮৮৮- ১৯৮০) একজন বাঙালি ইতিহাসবিদ। তিনি সচরাচর **আর, সি, মজুমদার নামে অভিহিত**। তিনি ১৯৩৬ থেকে ১৯৪২ সালে পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় উপমহাদেশের বিখ্যাত ইতিহাসবিদ আর.সি. মজুমদার প্রাচীন ভারতের ইতিহাসের উপর অনেক কাজ করেছেন। তিনি ভারতের স্বাধীনতার ইতিহাসের উপরও অনেক কাজ করেন।

## জন্ম ও শিক্ষাজীবন
তিনি ১৮৮৮ সালের ৪ ডিসেম্বর বাংলাদেশের বর্তমান গোপালগঞ্জ জেলার (তৎকালীন ফরিদপুর জেলা) মুকসুদপুর উপজেলার খান্দারপাড়া গ্রামে এক সম্ভ্রান্ত বৈদ্যব্রাহ্মণ পরিবারে জন্মগ্রহণ করেন। তার বাবার নাম হলধর মজুমদার, মাতার নাম বিন্দুমুখী। ১৯০৯ সালে কলকাতার প্রেসিডেন্সি কলেজ থেকে ইতিহাসে স্নাতক ও ১৯১১ সালে স্নাতকোত্তর লাভ করেন। এরপরে তিনি হরপ্রসাদ শাস্ত্রীর অধীনে ইতিহাস নিয়ে গবেষণা শুরু করেন। ১৯১২ সালে অন্ধ-কুষান কাল অভিসন্দর্ভের জন্য ১৯১২ সালে প্রেমচাঁদ-রায়চাঁদ বৃত্তি পান। ১৯২৮ সালে লন্ডনের British Museum, লেইডেনের kern Institute প্যারিসের Bibliothèque Nationale এ পড়াশোনা করেন।

## কর্মজীবন
১৯১৬ সালে ঢাকা টিচার্স ট্রেনিং কলেজে তার কর্মজীবন শুরু হয়। ১৯১৪ সালে তিনি কলকাতা বিশ্ববিদ্যালয়ের ইতিহাস বিভাগের প্রভাষক হিসেবে যোগ দেন। ১৯১৯ সালে "Corporate life in ancient India" শীর্ষক পিএইচডি গবেষণা প্রকাশ করে কলকাতা বিশ্ববিদ্যালয়। ১৯২১ সালে তিনি নবপ্রতিষ্ঠিত ঢাকা বিশ্ববিদ্যালয়ের ইতিহাস বিভাগে অধ্যাপক হিসেবে যোগ দেন। ১৯২৪ সালে Early History of Bengal রচনা করেন। ১৯২৭ সালে তিনি ভিয়েতনামের ইতিহাসের উপরে "চম্পা" নামক একটি পুস্তক, ও ভারতের ইতিহাসের উপরে Ancient India নামক একটি বই রচনা করেন।

## প্রকাশনা
* *An Advanced History of India*. London, 1960. 
* ভারতীয় জনগনের সংস্কৃতি ও ইতিহাস
* *Ancient India* 
* *ভারতের স্বাধীনতা আন্দোলনের ইতিহাস* 
* *চম্পা* 
* *Vakataka - Gupta Age Circa 200-550 A.D.* 
* *বাংলার ইতিহাস* 
* *Main currents of Indian history* 
* *Classical accounts of India*
* *Hindu Colonies in the Far East* 
* 

## মৃত্যু
রমেশচন্দ্র মজুমদার ১১ ফেব্রুয়ারি ১৯৮০ তারিখে কলকাতায় মৃত্যুবরণ করেন।

## পুরস্কার
* রবীন্দ্র পুরস্কার

## তথ্যসূত্র

## বহিঃসংযোগ
* বাংলাপিডিয়া

বিষয়শ্রেণী:১৮৮৮-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮০-এ মৃত্যু
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি ইতিহাসবিদ
বিষয়শ্রেণী:ভারতীয় ইতিহাসবিদ
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:দক্ষিণ এশিয়ার ইতিহাসবিদ
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:কলকাতার পণ্ডিত
বিষয়শ্রেণী:কলকাতার শেরিফ
বিষয়শ্রেণী:কলকাতার শিক্ষায়তনিক
গুগ-৪১১

**গুগ-৪১১** () বা গুগল ভয়েস লোকাল সার্চ (Google Voice Local Search) গুগল ল্যাব্‌স-এর তৈরি একটি উপকরণ যার মাধ্যমে ব্যবহারকারীরা যেকোন মার্কিন শহর থেকে বিভিন্ন ব্যবসা অনুসন্ধান করতে পারেন।

## ব্যবহার প্রক্রিয়া
এজন্য ব্যবহারকারীকে প্রথমে 1-800-466-4411 (1-800-GOOG-411), এই বিনামূল্যের নম্বরে ফোন করতে হয়। ব্যবহারকারীকে প্রথমে জানানো হয় যে তার কলটি সিস্টেমের মান উন্নয়নের স্বার্থে রেকর্ড করা হচ্ছে। এরপর ব্যবহারকারীকে প্রশ্ন করা হয় তিনি যুক্তরাষ্ট্রের কোন্‌ শহর ও অঙ্গরাজ্যে অনুসন্ধান চালাতে চান। এরপর ব্যবহারকারীকে ব্যবসার নাম বা প্রকার উল্লেখ করতে বলা হয়। ব্যহারকারীর দেয়া তথ্যের প্রত্যুত্তরে একটি ক্রমিক সংখ্যাযুক্ত তালিকা উপস্থাপন করা হয়, যেখান থেকে ব্যবহারকারী তার পছন্দের ক্রমিক সংখ্যাটি উচ্চারণ করে ব্যবসাটির সাথে সরাসরি যোগাযোগ করতে পারেন (গুগল স্বয়ংক্রিয়ভাবে বিনামূল্যে এই যোগাযোগ স্থাপন করে দেয়))। কন্ঠস্বর ছাড়াও টেক্সট বার্তার মাধ্যমেও এই সংযোগ স্থাপন সম্ভব।

যদি গুগ-৪১১ ব্যবস্থা ব্যবহারকারীর কথা বুঝতে না পারে, তবে ফোনের কী-প্যাড দিয়ে জিজ্ঞাসা প্রেরণ করার ব্যবস্থা আছে।

## বহিঃসংযোগ
* GOOG-411
* The Future of Search, টেকনলজি রিভিউ ম্যাগাজিনে গুগলের গবেষণাগারের প্রধান পিটার নরভিগের সাক্ষাৎকার, যাতে গুগ-৪১১-এর আলোচনা রয়েছে।

বিষয়শ্রেণী:গুগল
বিষয়শ্রেণী:টেলিফোনি
বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি
বিষয়শ্রেণী:বন্ধ হওয়া গুগল সেবা
বিষুব

thumbnail|right
পৃথিবীর নিরক্ষরেখা দিয়ে গমনকারী কল্পিত সমতলটির সূর্যের কেন্দ্রকে অতিক্রমকালীন মুহূর্তের জ্যোতি:বিষয়ক ঘটনাটিকে সাধারণভাবে **বিষুব** বলা হয়। অর্থাৎ বিষুব হল নিরক্ষরেখা উপরে সূর্যের উলম্ব অবস্থান তথা নিরক্ষরেখায় সৌরপাদ বিন্দুর আগমনই। অন্যকথায় বলা যায়, নিরক্ষরেখায় অবস্থানকারী কোন ব্যক্তি যে মুহূর্তে ঠিক তার মাথার উপরে সূর্যকে দেখবেন সে মুহূর্তটিই বিষুব। প্রতি বছর সূর্যের একবারকরে উত্তরায়ণ ও দক্ষিণায়ন ঘটায় সূর্য প্রতি বছরে দুবার নিরক্ষরেখাকে অতিক্রম করে। ফলে প্রতিবছর দুটি বিষুব ঘটে।[৩] মহাবিষুব হয় ***২১ মার্চ*** এবং জলবিষুব হয় ***২৩ সেপ্টেম্বর*** । এই দুই দিন পৃথিবীতে দিন ও রাত সমান হয়।যথা:—  
# মার্চ মাসে **[[মহাবিষুব]]** এবং 
# সেপ্টেম্বর মাসে **[[জলবিষুব]]** 

বিষুব শব্দটি ইংরেজি *Equinox* এর পারিভাষিক শব্দ। *Equinox* শব্দটি ল্যাটিন *aequinoctium ( aequus +  nox)* থেকে এসেছে। ল্যাটিনে *aequus* অর্থ সমান এবং *nox* অর্থ রাত। ব্যুৎপত্তিগতভাবে *equinox* অর্থ সমান রাত অর্থাৎ এদিন পৃথিবীতে দিন-রাত সমান। বাস্তবে সূর্যের কৌণিক আকার ও বায়ুমণ্ডলে আলোর প্রতিসরণের কারণে দিন-রাত একেবারে সমান সমান না হয়ে *১২* ঘণ্টার খুব কাছাকাছি হয় মাত্র।

উত্তর গোলার্ধে মহাবিষুবকে বসন্ত বিষুব এবং জলবিষুবকে শারদীয় বিষুব বলা হয়। বিপরীতক্রমে দক্ষিণ গোলার্ধে মহাবিষুবকে শারদীয় ও জলবিষুবকে বসন্ত বিষুব বলা হয়। আবার উত্তরায়ণের সময় মহাবিষুব ঘটে বলে একে উত্তরাভিমুখী বিষুব এবং একইভাবে জলবিষুবকে দক্ষিণাভিমুখী বিষুবও বলা হয়। পঞ্জিকা বছর ও সৌর বছরের মধ্যে পার্থক্যের ফলে বিষুব দুটি কোন নির্দিষ্ট তারিখে ঘটে না। মহাবিষুব মার্চ মাসের *১৯* থেকে *২১* তারিখের মধ্যে যে কোন দিন এবং জলবিষুব সেপ্টেম্বর মাসের *২১* থেকে *২৪* তারিখের মধ্যে যেকোন দিন ঘটতে পারে।

## পৃথিবীর বিষুবসমূহ
### সাধারণ
### তারিখ
### আধুনিক তারিখ
বিষুবরেখা

### বিষুবীয় দিন ও রাতের দৈর্ঘ্য
### ভূকেন্দ্রিক দৃষ্টিকোণের আলোকে জ্যোতির্বৈজ্ঞানিক ঋতুসমূহ

## সংঘটনের মুহূর্ত
নিকট অতীত ও ভবিষ্যতে সংঘটিত ও সংঘটিতব্য কয়েকটি ভৌগোলিক ঘটনাবলীর আন্তর্জাতিক তারিখ ও সময়ের তালিকা নিচে দেওয়া হল। উক্ত ঘটনাবলীর জন্য বাংলাদেশের প্রমাণ সময় এবং ভারতীয় প্রমাণ সময় নির্ণয় করতে হলে তালিকায় প্রদত্ত সময়ের সাথে যথাক্রমে *৬* ঘণ্টা এবং *৫:৩০* ঘণ্টা যোগ করতে হবে। যেমন— *২০১৯* খ্রীস্টাব্দের জলবিষুব বাংলাদেশের প্রমাণ সময় অনুযায়ী সেপ্টেম্বর মাসের *২৩* তারিখের *১৩:৫০* ঘটিকায় এবং ভারতের প্রমাণ সময় অনুযায়ী *১৩:২০* ঘটিকায় সংঘটিত হবে।
 

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:জ্যোতির্বৈজ্ঞানিক ঘটনা
বিষয়শ্রেণী:মার্চ উদ্‌যাপন
বিষয়শ্রেণী:জ্যোতিষশাস্ত্রের প্রযুক্তিগত গুণক
বিষয়শ্রেণী:সেপ্টেম্বর উদ্‌যাপন
বিষয়শ্রেণী:জ্যোতির্বিজ্ঞানে সময়
আব্দুল লতিফ

**আব্দুল লতিফ** (১৯২৫-২০০৫) একজন খ্যাতনামা বাংলাদেশী গীতিকার, সুরকার ও কণ্ঠশিল্পী। তিনি ১৯৫২ সালে ভাষা আন্দোলনের প্রেক্ষাপটে রচিত আবদুল গাফফার চৌধুরীর কবিতা আমার ভাইয়ের রক্তে রাঙানো এর প্রথম সুরকার। পরবর্তীকালে তিনি নিজেও ভাষা আন্দোলনের উপর অসংখ্য গান রচনা করেছেন, তন্মধ্যে *ওরা আমার মুখের কথা কাইড়া নিতে চায়,* *আমি দাম দিয়ে কিনেছি বাংলা* ইত্যাদি সবিশেষ জনপ্রিয়

## প্রারম্ভিক জীবন ও ক্যারিয়ার
উচ্চ বিদ্যালয় থেকে মেট্রিকুলেশন পরীক্ষায় উত্তীর্ণ হবার পর তিনি উচ্চ শিক্ষাতর্থে কলকাতায় যান। কংগ্রেস সাহিত্য সংঘে তিনি ১৬ বছর বয়স থেকে গান গাইতে শুরু করেন। ১৯৪৮ সালের জুলাই মাসে তিনি ঢাকায় আসেন এবং পরের মাসে রেডিও পাকিস্তানের নিয়মিত শিল্পী হিসেবে যোগ দেন। তিনি নিয়মিত বিভিন্ন মঞ্চ অনুষ্ঠানে গান গাইতেন এবং ভাষা আন্দোলনে অণুপ্রেরণা যোগাতেন। ১৯৫২ সালে আবদুল গাফফার চৌধুরীর লেখা আমার ভাইয়ের রক্তে রাঙানো গানটিতে তিনি সুরারোপ করেন। পরবর্তীকালে গানটিতে সুরারোপ করেছিলেন আলতাফ মাহমুদ। বর্তমানে আলতাফ মাহমুদ এর সুরটিই টিকে আছে। তিনি তার জীবনে অসংখ্য গানে সুরারোপ করেছেন এবং কণ্ঠ দিয়েছেন। তিনি বাংলাদেশ সরকারের তথ্য অধিদপ্তরে চাকরি করেছেন।

## পুরস্কার ও সম্মননা
এদেশের সঙ্গীতে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* সংস্কৃতিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* আব্দুল লতিফের ওপর নিবন্ধ

বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী সুরকার
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:২০০৫-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:মেরিল-প্রথম আলো আজীবন সম্মাননা পুরস্কার বিজয়ী
শোলাকিয়া

**শোলাকিয়া ঈদগাহ ময়দান** বাংলাদেশের কিশোরগঞ্জ শহরের পূর্ব প্রান্তে নরসুন্দা নদীর তীরে অবস্থিত একটি বৃহৎ ও ঐতিহাসিক ঈদগাহ মাঠ। এটি ঈদুল ফিতর ও ঈদুল আজহা উপলক্ষে আয়োজিত বাংলাদেশের সবচেয়ে বড় ঈদের জামাতের জন্য সুপরিচিত। ২০২৫ সালে ঈদুল ফিতরের জামাতে প্রায় ছয় লক্ষাধিক মুসল্লি অংশগ্রহণ করেন।

## ইতিহাস ও অবকাঠামো
১৮২৮ সালে ইয়েমেন থেকে আগত সুফি সৈয়দ আহমেদ শোলাকিয়ার নিজস্ব তালুকে ঈদের জামাতের সূচনা করেন। তাঁর ইমামতিতেই প্রথম জামাত অনুষ্ঠিত হয়। অনেকের মতে, মোনাজাতে তিনি মুসল্লিদের প্রাচুর্য বোঝাতে 'সোয়া লাখ' কথাটি ব্যবহার করেন, যার থেকেই 'শোলাকিয়া' নামের উৎপত্তি। আবার কেউ কেউ বলেন, মোগল আমলে এখানকার পরগনার রাজস্ব ছিল সোয়া লাখ টাকা, এবং সেই উচ্চারণ থেকেই শোলাকিয়া এসেছে। ১৯৫০ সালে দেওয়ান মান্নান দাদ খাঁ অতিরিক্ত ৪.৩৫ একর জমি দান করেন।

### অবকাঠামো
শোলাকিয়া ঈদগাহ মাঠের মোট আয়তন ৭ একর। মাঠটি উঁচু দেয়ালে ঘেরা এবং প্রবেশের জন্য নির্দিষ্ট ফাঁকা স্থান রয়েছে। এতে ২৬৫টি কাতার রয়েছে, প্রতিটিতে ৫০০ মুসল্লি দাঁড়াতে পারেন। এর মাধ্যমে মোট ১,৩২,৫০০ মুসল্লির স্থান হয়। আশপাশের রাস্তাঘাট ও খোলা স্থান ব্যবহার করে ছয় লাখেরও বেশি মুসল্লির অংশগ্রহণ নিশ্চিত করা হয়। পূর্বদিকে একটি দুইতলা মিম্বর ভবন রয়েছে, যেখানে প্রায় ৫০০ নেতৃস্থানীয় মুসল্লি নামাজ আদায় করেন।

ঈদুল ফিতর ও ঈদুল আজহার দিন নানা প্রস্তুতি গ্রহণ করা হয়। ঈদগাহ ময়দানে জাঁকজমকপূর্ণ পরিবেশ তৈরি করা হয়ে থাকে। রেলস্টেশন থেকে ঈদগাহ পর্যন্ত প্রায় এক কিলোমিটার দীর্ঘ সড়কে অস্থায়ী তোরণ নির্মাণ করা হয়, যা দর্শনার্থীদের জন্য আকর্ষণীয় হয়ে ওঠে। ঈদের দিন ঈদগাহ মসজিদ এবং আশপাশের এলাকা সাজানো হয়, যেখানে আলোকসজ্জাসহ নানা শৈল্পিক উপাদান ব্যবহৃত হয়। নামাজ আদায়ে সহায়তার জন্য সমগ্র মাঠজুড়ে মাইকের ব্যবস্থা রাখা হয়। ঈদ উপলক্ষে ঈদগাহ মাঠের পাশে একটি ক্ষুদ্র পরিসরের মেলা অনুষ্ঠিত হয়, যা দর্শনার্থীদের জন্য বিনোদনের সুযোগ সৃষ্টি করে।

## ধর্মীয় গুরুত্ব
শোলাকিয়া কেবল ঈদের নামাজের জন্য নয়, বরং বাংলাদেশের বৃহত্তম ধর্মীয় সমাবেশ হিসেবেও পরিচিত। ঈদের নামাজ শুরুর আগে ঐতিহ্যগতভাবে শর্টগানের ফাঁকা গুলির মাধ্যমে মুসল্লিদের প্রস্তুতির সংকেত দেওয়া হয়।

### ইমাম ও পরিচালনা
বর্তমানে ইমাম হিসেবে দায়িত্ব পালন করছেন মুফতি আবুল খায়ের মুহাম্মদ সাইফুল্লাহ, যিনি ২০০৪ থেকে ২০০৯ পর্যন্ত এবং ২০২৫ সালে পুনরায় ইমামের দায়িত্ব গ্রহণ করেন। তাঁর পিতা অধ্যাপক মুফতি আবুল খায়ের মুহাম্মদ নুরুল্লাহ ১৯৭৫ থেকে ২০০৩ সাল পর্যন্ত দায়িত্ব পালন করেন। পরিচালনা পরিষদের সভাপতিত্ব করেন কিশোরগঞ্জের জেলা প্রশাসক, এবং এটি একটি ৫১ সদস্যের কার্যনির্বাহী কমিটি দ্বারা পরিচালিত হয়।

## প্রেক্ষাপট
শোলাকিয়া এলাকাটি খরমপট্টি ও কোলাপাড়া নামে দুটি মহল্লায় বিভক্ত এবং এখানে ১৮০টি পরিবারে ১,০২৬ জন মানুষ বাস করেন। শোলাকিয়া স্পোর্টিং ক্লাব নামে একটি স্থানীয় ক্রীড়া দল রয়েছে এবং এলাকার অর্থনীতিতে ইট ও টাইলস ব্যবসার প্রভাব রয়েছে।

### ২০১৬ সালের হামলা
২০১৬ সালের ৭ জুলাই ঈদুল ফিতরের দিন সকালে একদল দুর্বৃত্ত ঈদগাহ সংলগ্ন আজিমউদ্দিন উচ্চ বিদ্যালয়ের পাশে পুলিশ চৌকিতে হামলা চালায়। এতে দুই পুলিশ কর্মকর্তা ও একজন বেসামরিক ব্যক্তি নিহত হন এবং আরও অনেকে আহত হন।

## তথ্যসূত্র

বিষয়শ্রেণী:কিশোরগঞ্জ জেলা
বিষয়শ্রেণী:বাংলাদেশের ধর্মীয় প্রতিষ্ঠান
বিষয়শ্রেণী:ঈদগাহ
বিষয়শ্রেণী:বাংলাদেশে ইসলাম
বিষয়শ্রেণী:ধর্মীয় পর্যটন
কুইন্‌স

**কুইন্‌স** () মার্কিন যুক্তরাষ্ট্রের বৃহত্তম শহর নিউ ইয়র্ক সিটির একটি অংশ। পাঁচটি বরোর মধ্যে কুইন্‌স বৃহত্তম যার সর্বমোট আয়তন ২৮২.৯ বর্গ কিমি (১০৯.২ বর্গ মাইল)। এটি লং দ্বীপের পশ্চিম প্রান্তে অবস্থিত, ব্রুকলিন থেকে নিউটাউন খাঁড়ি এবং দ্বীপের অন্যান্য শহর থেকে ইস্ট রিভার ও লং আইল্যান্ড সাউন্ড দ্বারা বিচ্ছিন্ন হয়ে আছে। এটি দক্ষিণে আটলান্টিক মহাসাগর পর্যন্ত বিস্তৃত এবং পূর্বে নাসাউ কাউন্টির সীমানা নির্দেশ করে। ২০০০ সালের তথ্য মোতাবেক এই বরোর জনসংখ্যা ২,২২৯,৩৭৯। পাঁচটি বরোর মধ্যে এই সংখ্যা দ্বিতীয়, প্রথম ব্রুকলিন। কুইনস বিশ্বের সবচেয়ে বিভিন্ন জাতিগতভাবে শহুর এলাকা যার জনসংখ্যা প্রায় ২.২ মিলিয়ন এবং এর ৪৮% জন্মগ্রহণকারী শিশু হচ্ছে বিদেশী। এখানে প্রতিনিধিত্বমূলক ১০০টি বিভিন্ন জাতির লোক বসবাস করে এবং এরা ১৩৮টি ভাষায় কথা বলে থাকে।

## তথ্যসূত্র

## আরও দেখুন
* নিউ ইয়র্ক সিটি

## বহিঃসংযোগ

* Official History Page of the Queens Borough President's Office
* La Guardia and Wagner Archives/Queens Local History Collection 
* They Came from Queens. Long list compiled by the Queens Tribune.
* Queens Buzz

বিষয়শ্রেণী:নিউ ইয়র্ক শহরের বরো